Porajmos

Rómsky holokaust, tiež známy ako rómska genocída, porajmos (Rómska výslovnosť: ), pharrajimos („rezanie“, „trieštenie“, „ničenie“), alebo samudaripen („hromadné usmrcovanie“), bol pokus Nacistického Nemecka a jeho spojencov o vyhladenie Rómov v Európe počas druhej svetovej vojny.

Za vlády Adolfa Hitlera bolo 26. novembra 1935 vydané doplnenie Norimberských zákonov, ktoré zaradilo Rómov do rovnakej kategórie ako Židov a definovalo ich ako „nepriateľov rasovo čistého štátu“. Historici odhadujú, že nacisti a ich spolupracovníci zabili 220 000 až 500 000 Rómov, čo je asi štvrtina až polovica z menej ako 1 milióna všetkých Rómov v Európe v tom čase. Ian Hancock udáva počet obetí až 1,5 milióna. Západné Nemecko formálne uznalo genocídu Rómov v roku 1982.

V roku 2011 Poľsko stanovilo 2. august za pamätný deň rómskeho holokaustu, ako pripomienku noci z 2. na 3. augusta 1944, kedy bolo v plynových komorách v koncentračnom tábore Auschwitz-Birkenau zavraždených 2 897 rómskych mužov, žien a detí.Deň rómskeho holokaustu. In: 

 Odhadovaný počet obetí 
Nasledujúce údaje sú z príručky The Columbia Guide to the Holocaust a z on-line encyklopédie Holokaustu amerického múzea Holokaust Memorial Museum.

 Krajina Rómska populácia, 1939 Obete – dolný odhad Obete – horný odhad Albánsko 20 000 ? ? Rakúsko 11 200 6 800 8 250 Belgicko 600 350 500 Bulharsko 80 000 0 0 Česko (Protektorát Čechy a Morava) 13 000 5 000 6 500 Estónsko 1 000 500 1 000 Francúzsko 40 000 15 150 15 150 Nemecko 20 000 15 000 15 000 Grécko ? 50 50 Maďarsko 100 000 1 000 28 000 Taliansko 25 000 1 000 1 000 Lotyšsko 5 000 1 500 2 500 Litva 1 000 500 1 000 Luxembursko 200 100 200 Holandsko 500 215 500 Poľsko 50 000 8 000 35 000 Rumunsko 300 000 19 000 36 000 Slovensko 80 000 400 10 000 Sovietsky zväz (hranice z 1939) 200 000 30 000 35 000 Juhoslávia 100 000 26 000 90 000 Spolu 947 500 130 565 285 650

 Referencie 

 Iné projekty 

 Externé odkazy 
 Holokaust Rómov v rómskej internetovej encyklopédii Amari Luma
 Transport Rómov zo slovenského štátu zastavila náhoda. Vzťahy s nimi narušil aj výmysel o ľudožrútoch – rozhovor s romistom Arne Mannom na portáli Aktuality (2022)

Kategória:Rómovia
Kategória:Porušovanie ľudských práv
Kategória:Vojnové zločiny druhej svetovej vojny
Kategória:Politika druhej svetovej vojny
Kategória:Holokaust